stanford-oval/wikipedia huggingface dataset:
חולדה סוחרת מדברית
מאפיינים

החולדה קטנה יחסית לבני סוגה באורך 28–39 ס"מ ואורך הזנב 12–20 ס"מ ומשקלה מגיע ל-122–350 גרם כשהזכרים גדולים לעיתים הרבה יותר מהנקבות. החולדה משתנה בצבעה בין אפור-בהיר עד לקינמון ואף שחור. הם בעלי זנב שעיר כהה יותר מהגוף ובעלי אוזניים וחרטום ארוכים יחסית.
התפוצה של החולדה משתרעת מדרום-מזרח אורגון עד דרום-מערב איידהו, דרומה לנבאדה, מערב יוטה וקליפורניה בארצות הברית, ועד לבאחה קליפורניה וסונורה שבמקסיקו. החולדה מצויה בין אזורי סלעים על גבעות מדבריות עד גובה 2,500 מ' המכוסות בקקטוסים או בצמחי יוקה. החולדה מצויה רוב זמנה במחילות ויוצאת לחפש מזון בלילה.
היא ניזונה משעועית, עלי ערער ועצי Prosopis ומעלי קקטוסים ומגוונת בצמחייה עשבונית כמו לראה משולשת, דרדרים וכוסמת. היא ניזונה גם מזרעים, פרחים, פירות שונים וצנוברים. התזונה שלה כמעט לגמרי צמחונית.
החולדה נטרפת בידי ינשופיים, נצים, נחשים, קויוטים ויונקים טורפים נוספים.
הערות שוליים

↑  חולדה סוחרת מדברית באתר הרשימה האדומה של IUCN
ויקטור השני, נסיך אנהלט-ברנבורג-שאומבורג-הוים

ויקטור השני, נסיך אנהלט-ברנבורג-שאומבורג-הוים (גרמנית: Viktor II. Prinz von Anhalt-Bernburg-Schaumburg-Hoym‏, 2 בנובמבר 1767 - 22 באפריל 1812), היה נסיך אנהלט-ברנבורג-שאומבורג-הוים בין השנים 1806–1812.
ביוגרפיה

ויקטור השני נולד בויילבורג ב-2 בנובמבר 1767, לקרל לודוויג, נסיך אנהלט-ברנבורג-שאומבורג-הוים ואלאונורה, נסיכת זולמס-בראונפלס, בתם של פרידריך וילהלם הראשון, נסיך זולמס-בראונפלס וסופיה מזולמס-לאובאך. ב-29 באוקטובר 1793 התחתן ויקטור עם אמליה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, ממנה נולדו לו 4 בנות.
בשנת 1806 מת אביו קרל לודוויג, נסיך אנהלט-ברנבורג-שאומבורג-הוים, וויקטור עלה לשלטון במקומו. ב-22 באפריל 1812 מת ויקטור בטירת שאומבורג, ודודו פרידריך, נסיך אנהלט-ברנבורג-שאומבורג-הוים עלה לשלטון במקומו. זמן קצר לאחר מכן מת גם פרידריך, והנחלה התחלקה בין בתו של ויקטור הרמינה, נסיכת אנהלט-ברנבורג-שאומבורג-הוים שירשה את טירת שאומבורג ורוזנות הולצאפל, לבין אלקסיוס פרידריך כריסטיאן, דוכס אנהלט-ברנבורג שירש את אזור הוים.
משפחתו

ב-29 באוקטובר 1793 התחתן ויקטור עם אמליה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו, ממנה נולדו לו 4 בנות:
הרמינה, נסיכת אנהלט-ברנבורג-שאומבורג-הוים (1797–1817), התחתנה עם הארכידוכס יוזף, פלטין הונגריה
אדלהייד, נסיכת אנהלט-ברנבורג-שאומבורג-הוים (1800–1820), התחתנה עם אוגוסט, הדוכס הגדול של אולדנבורג
אמה, נסיכת אנהלט-ברנבורג-שאומבורג-הוים (1802–1858), התחתנה עם גאורג השני, נסיך ולדק ופירמונט
אידה, נסיכת אנהלט-ברנבורג-שאומבורג-הוים (1804–1828), התחתנה עם אוגוסט, הדוכס הגדול של אולדנבורג
וייברלי

| --- | --- |

כנסיית מרים אימקולטה, ברחוב ויקטוריה בווייברלי.
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 על שם:  Waverley Novels 
 אוכלוסייה:  ‏
  ‑ בפרוור:  4,216 (10 באוגוסט 2021)
 קואורדינטות:  33°54′00″S 151°15′14″E﻿ / ﻿33.9°S 151.254°E﻿ / -33.9; 151.254
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןוייברלי(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןוייברלי(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן וייברלי(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן וייברלי  he tabBackground:;tabBorder:#aaa;defaultTab:0;
 
וייברלי (באנגלית: Waverley) הוא פרוור בסידני, המנוהל על ידי מועצת וייברלי (Waverley Council). המועצה קרויה על שם הפרוור, אם כי היא יושבת בפרוור הסמוך מצפון, בונדיי ג'נקשן.
גאוגרפיה

וייברלי גובל מצפונו בבונדיי ג'נקשן, ממערב בקווינס פארק, מדרום בברונטי וממזרח בבונדיי. הדרכים העיקריות החוצות אותו הן דרך ברונטי, דרך קרינגטון ורחוב ויקטוריה, היוצרים צומת כוכב מפורסמת הקרויה "צ'רינג קרוס". וייברלי הוא הנקודה הגבוהה ביותר באזור הפרוורים המזרחיים.
היסטוריה

הפרוור נקרא על שם האחוזה הראשונה באזורו: ב-1827 בארנט לוי בנה את אחוזת וייברלי, בצד הדרך שלימים תקרא דרך סאות'-הד הישנה. האחוזה נקראה על שם ספר שהיה חביב על לוי, וייברלי מאת סר וולטר סקוט. בית האחוזה הבולט נתן לפרוור הסובב אותו את שמו.
ביוני 1859 הוקמה מועצת וייברלי.
בשנת 1877 הוקם בפרוור בית העלמין וייברלי, שבלט בהיותו ממוקם על שפת צוק גבוה. בית העלמין מארח את קבריהם של המשורר הנרי קנדל והטייס לורנס הרגרייבס.
בשנת 1912 הוקמה בפרוור כנסיית מרי אימקולטה (Mary Immaculate, נטולת-הרבב), שעוצבה על ידי האדריכל ג'ון הנסי בסכנון פדריישן קלאסי.
תרבות

בווייברלי מספר בתי ספר: בית הספר לנערים וייברלי קולג', פנימיית הנערות סיינט קתרין, ובתי הספר היסודיים ע"ש וטרפורד. אזור צ'רינג קרוס הפך במהלך תחילת המאה ה-21 למרכז מסחרי, אך מרבית הפרוור עדיין בעלת צביון מגורים, עם חנויות בודדות ומיעוט מרכזים מסחריים.
לפרוור מספר קבוצות ספורט: שלוש קבוצות ראגבי מקומיות, שותפות בליגת הראגבי של איחוד בונדיי, קבוצת כדורת מקצועית וקבוצת קריקט.
חולדה שפנית

| חולדה שפנית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי קביה
משפחה:: Petromuridae
סוג:: Petromus 
מין:: חולדה שפנית
שם מדעי
 Petromus typicus ‏סמית, 1831
תחום תפוצה


חולדה שפנית (שם מדעי: Petromus typicus) היא מין מכרסם גדול החי בדרומה של אפריקה ומהווה מין נפרד של דמויי קביה יחידה במשפחתה. מין זה הוא שריד ליצורים שנפוצו בתקופת האוליגוקן ורובם נכחדו. המין הקרוב לו ביותר הוא חולדת קנים.
תיאור

מכרסם זה, שאיננו קרוב כלל לחולדות, הוא יצור אפריקני שוכן סלעים המזכיר מאוד שפן סלע, ומכאן שמו. הם מזכירים מבחינת הפנים וצורת הגוף דווקא סנאי אפור, אך בעלי רגליים קצרות עם כפות מרופדות כמו לשפן אמיתי (השפן אינו שייך לסדרת המכרסמים אלא לסדרה נפרדת). הראש גדול ובעל עיניים שחורות, האוזניים קצרות והפרווה אפורה ובעלת צבע חום, אפור ואף שחור לגמרי. הפנים והאף צהובים והפטמות נמצאות בחלק הקדמי של הגוף, מה שמאפשר להם להיניק גם בין הנקיקים.
תפוצת החולדות השפניות היא באנגולה, נמיביה וצפון מערב דרום אפריקה. הם יצורי סלעים ואזורים הרריים ויבשים, וגופם המיוחד עוזר להם להידחק דרך נקיקים. תזונתם העיקרית היא על עשבים, אך גם על זרעים, פירות או עלים. שיעור הרבייה שלהם איטי ביותר וכולל רק צאצא אחד בשנה.
הערות שוליים

↑  חולדה שפנית באתר הרשימה האדומה של IUCN
וילהלם השני, הנסיך הבוחר מהסן

וילהלם השני, הנסיך הבוחר מהסן (בגרמנית: Wilhelm II, Kurfürst von Hessen;‏ 28 ביולי 1777 – 20 בנובמבר 1847), היה הנסיך הבוחר מהסן, ששלט בנסיכות בתקופת מהפכות 1830.
ביוגרפיה > ילדותו

וילהלם נולד ב-28 ביולי 1777 בהנאו לוילהלם, לימים רוזן הסן-קאסל והנסיך הבוחר מהסן, ולוילהלמינה קרולינה, נסיכת דנמרק, בתו של פרדריק החמישי, מלך דנמרק.
ביוגרפיה > שלטונו

ב-27 בפברואר 1821 מת אביו וילהלם הראשון, הנסיך הבוחר מהסן, ובמקומו עלה וילהלם לשלטון. בתקופת שלטונו של וילהלם, שהיה רודף בצע ושקוע ביחסיו עם אשתו ופילגשיו, התגברה ההתנגדות לשלטונו האבסולוטי, וגברה הדרישה להנהיג חוקה ליברלית בנסיכות.
לאחר מהפכת יולי 1830 בפריז החלו מהומות בנסיכות, וב-6 בינואר 1831 חתם וילהלם השני על חוקה יותר ליברלית, וב-30 בספטמבר 1831 פרש להנאו, ובנו פרידריך מונה לשליט בפועל בנסיכות. גם תחת שלטונו של פרידריך המשיכו המחלוקות עם האופוזיציה, וחשודים פוליטיים נעצרו ונרדפו. ב-20 בנובמבר 1847 מת וילהלם בפרנקפורט, ובנו פרידריך עלה לשלטון באופן רשמי כפרידריך וילהלם, הנסיך הבוחר מהסן.
משפחתו

ב-13 בפברואר 1797 התחתן וילהלם עם אוגוסטה, נסיכת פרוסיה, שהייתה בתו של פרידריך וילהלם השני, מלך פרוסיה ופרדריקה לואיזה, נסיכת הסן-דרמשטדט. ממנה היו לו 6 ילדים:
וילהלם (9 באפריל 1798 - 25 באוקטובר 1800).
קרולינה (29 ביולי 1799 - 28 בנובמבר 1854).
לואיזה (3 באפריל 1801 - 28 בספטמבר 1803).
פרידריך וילהלם, הנסיך הבוחר מהסן (20 באוגוסט 1802 - 6 ביוני 1875), התחתן עם גרטרוד פלקנשטיין מהנאו.
מריה פרדריקה, נסיכת הסן-קאסל (6 בספטמבר 1804 - 1 בינואר 1888), התחתנה עם ברנהרד השני, דוכס סקסוניה-מיינינגן.
פרדיננד (9 באוקטובר 1806 - 21 בנובמבר 1806).
וילהלם התגורר החל משנת 1821 עם פילגשו אמיליה ארטלפ, שהייתה בתם של יוהאן כריסטיאן ארטלפ ואגנס סופיה לואיזה וייסנבורג, ולאחר מותה של אשתו בשנת 1841 אף התחתן עימה בנישואים מורגנטיים. ממנה היו לו 8 ילדים (חלקם נולדו כשהייתה פילגשו), אשר נשאו בתארים "רוזני רייכנבך-ליוניץ":
לואיזה אמיליה (26 בפברואר 1813 - 3 באוקטובר 1883), התחתנה עם קרל, רוזן בוזה.
יוליוס (4 באוקטובר 1815 - 15 בינואר 1822).
גוסטב קרל (24 באוגוסט 1818 - 26 בספטמבר 1861), התחתן עם קלמנטינה ריכטר.
אמליה וילהלמינה (21 בדצמבר 1816 - 28 בדצמבר 1858), התחתנה עם וילהלם, רוזן ליקנר.
אמיליה (8 ביוני 1820 - 30 בינואר 1891), התחתנה עם פליקס, רוזן ציכי-פראריס.
פרדריקה (16 בדצמבר 1821 - 23 בפברואר 1898), התחתנה עם וילהלם, ברון דוגנר.
וילהלם (29 ביוני 1824 - 19 בינואר 1866), התחתן עם הלנה אמליה, ברונית גלר פון ראוונסבורג.
הלנה (8 באוגוסט 1825 - 14 במרץ 1898), התחתנה עם אוסוולד, ברון פבריץ.
ב-28 בפברואר 1843 התחתן וילהלם עם קרולינה פון ברלפש, שהייתה בתו של לודוויג הרמן, ברון ברלפש. ממנה לא היו לו ילדים.
חולדי השק

| חולדי השק |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי בונה
משפחה:: חולדי השק
שם מדעי
 Geomyidae ‏בונפרטה, 1845

חולדי השק הידועים גם בכינוי גופרים (שם מדעי: Geomyidae) הם משפחת מכרסמים החיים בטבע באמריקה הצפונית והמרכזית. הם מזכירים את הנברן ומתנהגים כמוהו, אך הם קרובי משפחה של הירבועניים והבוניים האמריקאים.
מאפיינים

חולדי השק חיים בחבורות משפחתיות מתחת לאדמה, שם הם גם מאחסנים את מזונם. הם יוצאים אל פני השטח רק כדי לאסוף מזון. קצב הרבייה שלהם גבוה והגורים נולדים ערומים ופגיעים, והם נסמכים על הוריהם. 
גופם קטן ואפור, אורכו אינו עולה על 200 מ"מ ומשקלם קרוב ל-230 גרם. הזכרים גדולים מהנקבות.
הם אוכלים צמחים שונים, פקעות, ירקות מאכל כמו חסה, גזר וצנון וגם חרקים, תולעי אדמה, חשופיות וכדומה. במקרים מסוימים הם עלולים להיות מטרד קשה לחקלאים, עקב התחפרותם מתחת לצמחים בעלי שורשים ופגיעה קשה בהם עקב כך. הם גם אוכלים את רוב הצמחים, כולל צמחים רעילים. הם עצמם נטרפים על ידי עופות דורסים, נחשים, זאבים, קויוטים וסמוריים שונים. הם יכולים לנשוך בחוזקה את טורפיהם ולגרום להם פציעות רציניות. מסיבה זו רצוי להימנע מלהחזיק אותם ביד.
מאפיינים > סוגי חולדי השק

Cratogeomys – בו 5 מינים
Geomys – בו 9 מינים
Orthogeomys – בו 11 מינים
Pappogeomys – בו 2 מינים
Thomomys – בו 9 מינים
סוג ומין יחיד חולד שק מיצ'ואקאני (Zygogeomys trichopus)
חולד שק המישורים.
זאק גילפורד

| --- | --- |
אין תמונה חופשית
 לידה:  14 בינואר 1982 (בן 42) אוונסטון, ארצות הברית 
 מדינה:  ארצות הברית 
 תקופת הפעילות:  מ-2003 
 מקום לימודים:  גימנסיית אוונסטון 
 בן או בת זוג:  קילי סנצ'ז (2012–?) 
 פרופיל ב-IMDb
 
זאקרי מייקל "זאק" גילפורד (באנגלית: Zachary Michael "Zach" Gilford ; נולד ב-14 בינואר 1982) הוא שחקן קולנוע וטלוויזיה אמריקאי ממוצא יהודי, אשר ידוע מתפקידו כמאט סרסן בסדרת הטלוויזיה "אורות ליל שישי", ומתפקידו כגרג בסדרה הקומית "ילדות טובות", שניהם ברשת NBC.
ביוגרפיה

גילפורד נולד באוונסטון, אילינוי שבארצות הברית, בנם של אן וסטיב גילפורד. הוא ממוצא שוודי-נוצרי מצד אמו, וממוצא רוסי-יהודי מצד אביו. הוא סיים את לימודיו באוניברסיטת נורת'ווסטרן ולפני כן, בבית הספר התיכון העירוני אוונסטון. הוא שימש כמדריך טיולים קרוס-קאנטרי והדריך טיולים לבני נוער לאלסקה, קולומביה הבריטית, קליפורניה, הוואי ודרום האוקיינוס השקט.
קריירה

בשנת 2005 הוא הופיע בפרק של "חוק וסדר: מדור מיוחד". בשנת 2006, שיחק גילפורד בסדרת הטלוויזיה "אורות ליל שישי", בתפקיד ראשי. הוא שיחק בסדרה מהעונה הראשונה עד העונה השלישית. בעונות רביעית וחמישית שיחק בתפקיד חוזר. בשנת 2009 ערך את הופעת הבכורה שלו בסרט קולנוע, "החורף האחרון". הייתה לו הופעת קמע בסרט "רייס: צייד הדמים" ותפקיד אורח בפרק של "האנטומיה של גריי".
בשנת 2009 השתתף בתפקיד אדם דייוויס בקומדיה הרומנטית "פוסט גראד" לצד אלקסיס בלדל. הוא גם כיכב בתפקיד ג'וני דרייק בדרמה הרומנטית "Dare" לצד אמי רוסום. בשנת 2010 שיחק בסרט דרמת האינדי "The River Why" לצד אמבר הרד.
בשנת 2010 הצטרף לצוות השחקנים של הדרמה הרפואית "באמצע שום מקום", שהוקרנה לראשונה בינואר 2011 אך בוטלה לאחר 13 פרקים. בשנת 2011 הוא הופיע בקליפ של טיילור סוויפט לסינגל "Ours", בו גילם את מושא אהבתה. הוא שיחק את התפקיד של אוון בסרט הדרמה "תשובות לכלום". בשנת 2012 הוא גילם את סת' בסרט דרמת האינדי "הטבע שלנו" לצד ג'נה מאלון.
בינואר 2013 הוא הופיע עם ארנולד שוורצנגר בסרט "עומד אחרון". הוא גילם את "מתיו איריס" בסרט "Crazy Type of Love".
הוא השתתף יחד עם אליסון מילר בסרט האימה "Devil's Due", שצולם בניו אורלינס וברפובליקה הדומיניקנית, והוקרן בבכורה ב-17 בינואר 2014. הוא השתתף גם בסרט ההמשך "הטיהור 2: לשרוד את הלילה", שיצא ב-18 ביולי 2014. גילפורד שיחק בתפקידי אורח בסדרות בהן "טים סיפורים לפני השינה של אריק" ו"ממלכה". בשנת 2016 שיחק בתפקיד דני וורן בסדרת הדרמה של ABC "המשפחה". בשנת 2017 גילפורד שיחק בסדרת האינטרנט העתידנית, "Line" ביוטיוב פרימיום". מאז 2018 מילא גילפורד תפקיד חוזר בתפקיד "גרג" בסדרה "ילדות טובות".
חיים אישיים

בשנת 2010 החל גילפורד לצאת עם השחקנית קיילי סנצ'ז (אנ') אותה פגש על סט הצילומים של פיילוט לסדרת הטלוויזיה "המאטאדורים". בני הזוג התארסו בנובמבר 2011, ונישאו ב-29 בדצמבר 2012. בני הזוג שיחקו גם יחד "הטיהור 2: לשרוד את הלילה". באוגוסט 2015 הודיעה סנצ'ז שהיא וגילפורד מצפים לבן בנובמבר. באוקטובר 2015 הודיעו בני הזוג כי סנצ'ז עברה הפלה טבעית. לבני הזוג נולדה בת ב-2017
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | החורף האחרון | מקסוול מקינדר |  |
| 2007 | רייס: צייד הדמים | ספן |  |
| 2009 | להעז | ג'וני דרייק |  |
| 2009 | בוגרת | אדם דייוויס |  |
| 2010 | The River Why | גאס אוויסטון |  |
| 2010 | סופר | ג'רי |  |
| 2011 | תשובות לשום דבר | אוון |  |
| 2012 | בטבע שלנו | סת' |  |
| 2013 | עומד אחרון | ג'רי ביילי |  |
| 2013 | אהבה מהסוג המטורף | מתיו |  |
| 2014 | חוב השטן | זאק מק'קול |  |
| 2014 | הטיהור 2: לשרוד את הלילה | שיין |  |
| 2019 | Emmett | גורדון |  |
| 2023 | There’s Something Wrong With The Children | בן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | חוק וסדר: מדור מיוחד | קווין ווילקוקס | פרק: "Contagious" |
| 2011-2006 | אורות ליל שישי | מאט סרסן | תפקיד ראשי (עונות 1-3);  תפקיד חוזר (עונות 4–5); 62 פרקים |
| 2009 | האנטומיה של גריי | צ'רלי לואל | פרק: "Here's to Future Days" |
| 2011 | מחוץ למפה | ד"ר טומי פולר | תפקיד ראשי; 13 פרקים |
| 2012–2013 | רופא האספסוף | ד"ר ברט רובינסון | תפקיד ראשי; 13 פרקים |
| 2014–2019 | היסטוריה שתויה | ג'ים אבוט / רוג'ר שארפ / אד פולסקי | 3 פרקים |
| 2015 | סיפורים לפני השינה של טים ואריק | מאט פיטרס | פרק: "Tornado" |
| 2016 | המשפחה | דניאל "דני" וורן | תפקיד ראשי; 12 פרקים |
| 2017 | ממלכה | טים | 2 פרקים |
| 2017 | Lifeline | קונר הוקס | תפקיד ראשי; 8 פרקים |
| 2018–2019 | This Close | דני | תפקיד ראשי (עונה 1); תפקיד חוזר (עונה 2); 8 פרקים |
| 2018–2021 | ילדות טובות | גרג | תפקיד חוזר; (עונות 4-1); 13 פרקים |
| 2020-2019 | הטובות למשטרת אל איי | בן ווקר | תפקיד ראשי; (עונות 2-1); 26 פרקים |
| 2019 | חוק וסדר: מדור מיוחד | ג'יימס מילר | פרק: "The Burden of Our Choices" |
| 2021 | טקס חצות | ריילי פלין | מיני-סדרה |
| 2022 - הווה | מועדון חצות | מארק | תפקיד משני |
| 2022 | Criminal Minds: Evolution | אליאס וויט |  |
| 2023 | נפילת בית אשר | רודריק אשר בצעירותו | מיני-סדרה עתידית של נטפליקס |
| יפורסם בהמשך | Hombre | הסוכן דניאל פדרסן | סדרת טלוויזיה עתידית של שואוטיים |
פילמוגרפיה > קליפים

| שנה | כותרת | תפקיד | הערות |
| --- | --- | --- | --- |
| 2011 | טיילור סוויפט | Ours | מושא אהבה של טיילור סוויפט |
וילהלם וונדט

| --- | --- |

 לידה:  16 באוגוסט 1832 נקראו, הרפובליקה הפדרלית של גרמניה 
 פטירה:  31 באוגוסט 1920 (בגיל 88) לייפציג, רפובליקת ויימאר 
 שם לידה:  Wilhelm Maximilian Wundt 
 ענף מדעי:  פיזיולוגיה, פסיכולוגיה של הגזע, פסיכולוגיה ניסויית 
 מקום קבורה:  בית הקברות הדרומי בלייפציג 
 מקום לימודים:  אוניברסיטת טיבינגן  אוניברסיטת היידלברג  אוניברסיטת הומבולדט של ברלין 
 מנחה לדוקטורט:  קרל אבאלד הסה, הרמן פון הלמהולץ 
 מוסדות:  אוניברסיטת היידלברג (1864)  אוניברסיטת ציריך (1857)  אוניברסיטת לייפציג (1858) 
 תלמידי דוקטורט:  צ'ארלס ספירמן, Ernst Fiedler, Florian Ștefănescu-Goangă, Dimitrie Gusti, Constantin Dimitrescu-Iași, Charles Hubbard Judd, יוזף אפשטיין, Hermann Damm, Karl Knabe, פריץ גיזה, האנס קלר, פול רות, אוטו קלם, צבטאן ראדוסלאבוב, Hermann Richard Zeitschel, Friedrich Bruno Kämpfe, Bernhard Frenzel, ארמאן תיירי, אריך מוש, רוברט ברגמן, פרנץ פאף, גוסטב ברגר, קרל לוהנרט, הוגו מינסטרברג, וולדמאר ווייט, Kuno Mittenzwey, גאורגי צ'לפנוב, Siegfried Askinasy, Edward W. Scripture, לודוויג לנגה, ג'יימס מקין קטל, ולדימיר בכטרב, אדוארד טיצ'נר, אוסוולד קילפה, אמיל קרפלין, Svetomir Ristić, גוטפריד פרידריך ליפס, Johannes Pitschel, ריינהולד שולץ, אלברכט שטגליך, רודולף שומאן, Waldemar von Olshausen, פרידריך זנדר, פול הלר, וילהלם פול שומאן, ולטר בריקס, גוסטב קפקא 
 פרסים והוקרה:  אות המסדר מקסימיליאן של בוואריה למדעים ואמנויות (1908)  אזרחות כבוד של לייפציג (16 באוגוסט 1902)  אות מסדר ההצטיינות במדעים ואמנויות של גרמניה 
 בן או בת זוג:  Sophie Wundt 
 צאצאים:  מקס וונדט, Eleonore Wundt 
 
וילהלם מקסימיליאן ווּנדט (בגרמנית: Wilhelm Maximilian Wundt‏; 16 באוגוסט 1832 - 31 באוגוסט 1920) היה פיזיולוג ופסיכולוג גרמני, אבי הפסיכולוגיה המודרנית, אבי הפסיכולוגיה הניסויית והפסיכולוגיה הקוגניטיבית, מייסד אסכולת הסטרוקטורליזם.
קורות חיים

וונדט נולד בנקראו (גר'), כפר קטן ליד העיר מנהיים בדרום מערב גרמניה (כיום חלק מהעיר) למשפחה אינטלקטואלית. כיוון שהיה דל באמצעים נרשם ללימודי רפואה שהיו מסובסדים לבני נוער מחוננים. סיים את לימוד הרפואה באוניברסיטת היידלברג בהצטיינות יתרה ונשאר בה עד לשנת 1871. ב-1855 שהה סמסטר במכון למחקר פיזיולוגי של מילר בברלין, דבר שהשפיע עליו לנטות מתחום הרפואה למחקרים פיזיולוגיים. ב-1858 התמנה לעוזר של פרופ' הרמן פון הלמהולץ, דבר שמשך אותו לכיוון של נושאים פיזיולוגיים וסנסוריים. ב-1867 מונה לפרופסור חבר, ונתן קורסים בין היתר בפסיכולוגיה פיזיולוגית.
לאחר שנה בציריך, מונה לפרופסור בפילוסופיה באוניברסיטת לייפציג (אחת משלושת המרכזים האקדמיים לחקר פסיכולוגיה בגרמניה), משרה שהחזיק בה כמעט עד יום מותו. באוניברסיטה זו פתח מעבדה למחקרים פסיכולוגיים, אותה החזיק מכספו הפרטי. מעבדה זו צמחה בסופו של דבר מחדר אחד לבניין שלם. בשנת 1879 פרסם וונדט את הספר "עקרונות הפסיכולוגיה הפיזיולוגית" בו טען כי המחקר הפסיכולוגי החוקר את המוח ישתמש במודלים של המחקר הפיזיולוגי. וונדט דגל במחקר ניסויי ובשימוש באינטרוספקציה (התבוננות עצמית). ב-1881 ייסד כתב עת מקצועי בשם "מחקרים בפילוסופיה". ב-1889 נבחר לרקטור האוניברסיטה, וב-1917 פרש לגמלאות.
וונדט העמיד שורה ארוכה של תלמידים. בין הבולטים שבהם נמנים קרפלין, מונסטרברג, בכטרב, ספירמן, טיצ'נר, קילפה, מרבה וקטל.
תחומי מחקריו

וונדט היה הראשון בעולם שהקים מעבדה לחקר התנהגות, ובכך שינה את התפישה כלפי הפסיכולוגיה כתחום פילוסופי, לתחום מדעי לכל דבר. במעבדתו בלייפציג שבגרמניה נערכו ניסויים רבים בתחומים קוגניטיביים שונים כגון חישה, תפיסה, קשב, אסוציאציות מילוליות ועוד. הוא ערך מחקרים בתחום הפסיכופיזיקה שהתפתח בתקופתו, חקר את האלמנטים של התודעה והבדיל בין שני סוגים של חוויות מנטליות: תחושות שניתן לתאר בסוגים שונים ובעוצמה, ורגשות שניתן לתאר בשלשה ממדים (נעימות/חוסר נעימות, התרגשות/שקט, מתח/הרפיה). הוא חקר איך אלמנטים של תחושות ורגשות יוצרים חוויות מורכבות כאשר מתלכדים כמה אלמנטים ונוצרת תפיסה, שאותה הוא כינה "סינתזה יצירתית". כמו כן עסק בניסויים בזמן תגובה "כרונומטריה מנטלית". וונדט היה הראשון שקבע את הרף לכמות הזכירה המידית של אלמנטים בתודעה בו זמנית. וונדט הציע את מספר הקסם 6 + 2, שנחשב למקסימום של אלמנטים שאפשר להכיל בתודעה בו זמנית.
הוא עסק גם בפסיכולוגיה חברתית ותרבותית ובחקר הפסיכולוגיה של השפה (פורסמו בעשרה כרכים תחת הכותר פסיכולוגיה קבוצתית או אתנית), וקדם בכך בכחצי מאה לתורותיו של נועם חומסקי. וונדט פרסם עשרות ספרים ומאות רבים של מאמרים. פרופ' דניאל אלגום כותב כי "וונדט שימש כבית חרושת של אדם יחיד לייצור מערכות של רעיונות בתחום הפסיכולוגיה בכמות שטרם נודעה עד אז". פוריותו הייתה רבה גם בתחום האמפירי, בו הדריך מאות סטודנטים לעבודות גמר לדוקטורט.
בין וונדט לעמיתו שמעבר לאוקיינוס האטלנטי, ויליאם ג'יימס, מייסד הפונקציונליזם, שררה יריבות מקצועית חריפה. וונדט כינה את מתחרו "פילוסוף מדרגה שנייה" ולכתביו המקצועיים התייחס כאל ספרות, והמליץ לתלמידיו שלא לעיין בכתביו, וג'יימס מצידו כינה אותו פסיכולוג של "שעונים, קפיצים ומטוטלות", ואף הוא חינך את תלמידיו להתעלם מיריבו, וגידל דורות של תלמידים שהיו בורים בפסיכולוגיה הניסויית בכלל, ובפרט בפסיכופיזיקה, דבר שגרם לריאקציה של הפסיכולוגיה הגרמנית, להשתקע יותר ויותר במעבדותיה.
על פי פרופ' דניאל אלגום, בעניינו של וונדט ניתן לפגוש באחד הצדדים הפחות נעימים של התפתחות הפסיכולוגיה. התעלמות רבת טינה מצד יריביו בארצות הברית, גרמה להשכחה מכוונת של ההישגים המדעיים של וונדט. אלגום טוען כי מעבר לרוח החלוציות האמריקנית שלא התאימה לרוח הגרמנית הקפדנית של וונדט, עיקר ההשכחה של וונדט בפסיכולוגיה האמריקנית נבע מרגשות לאומניים אנטי-גרמניים, עד כדי כך שלא נעשה מאמץ לתרגם לאנגלית את כתביו המאוחרים.
לקריאה נוספת

דניאל אלגום, פרקים בתולדות הפסיכולוגיה - פרק י', בעריכת מלכה טל, משרד הביטחון – ההוצאה לאור, תשנ"ב-1991
הערות שוליים

↑  דניאל אלגום, פרקים בתולדות הפסיכולוגיה, עמ׳ 174, וונדט, "מבוא לפסיכולוגיה" מ-1912. בשמיעה - מקסימום ההברות הלא מובנות שמשמיעים לאדם ברצף, שהוא מסוגל לדווח עליהם. בראייה - בחשיפה קצרה צופים יוכלו לדווח על 6 אותיות או מילים שלא קשורות אחת לשנייה. על המחקר מבוסס כתב ברייל שבה אות מורכבת מצירוף של 6 נקודות.
↑  דניאל אלגום, פרקים בתולדות הפסיכולוגיה, עמ' 177
↑  דניאל אלגום, פרקים בתולדות הפסיכולוגיה, עמ' 118
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987007269941905171  PLWABN: 9810687854505606  BIBSYS: 90168203  BNC: 000092187  BNE: XX1162279  BnF: cb123907493 (data)  CANTIC: a11008714  CiNii: DA00387192  GND: 11863562X  ISNI: 0000 0000 8339 077X  LCCN: n50019417  LNB: 000032249  MGP: 46065  NDL: 00461514  NKC: nlk20000085379  NLA: 35622225  NLG: 163621  NSK: 000095714  NTA: 180125656  RERO: 02-A003988171  SELIBR: 309261  SNAC: w61n8t9p  SUDOC: 032994850  Trove: 1018126  VcBA: 495/155528  VIAF: 7472991   WorldCat (עם VIAF): 7472991
ויקטור קרון

| --- | --- |

 לידה:  31 בינואר 1992 (בן 32) Österhaninge church parish, שוודיה 
 שם במה:  Vic Heart 
 מוקד פעילות:  שוודיה 
 תקופת הפעילות:  מ-2015 
 סוגה:  מוזיקת פופ 
 שפה מועדפת:  שוודית, אנגלית 
 פרופיל ב-IMDb
 
ויקטור קרון (בשוודית: Victor Crone; נולד ב-31 בינואר 1992) הוא זמר שוודי אשר ייצג את אסטוניה בתחרות האירוויזיון 2019 בתל אביב עם השיר "Storm". קרון נולד וגדל בשוודיה ולאחר שסיים תיכון עבר לארצות הברית.
הזמר התמודד בעבר בקדם אירוויזיון השוודי, המלודיפסטיבלן, בשנת 2015, יחד עם הראפר בהראנג מירי. השניים ביצעו את השיר "Det rår vi inte för" אשר נכשל בשלב גלגל ההצלה.
את השיר האסטוני לאירוויזיון, "Storm", כתב קרון יחד עם המוזיקאי האסטוני סטיג רסטה אשר התמודד באירוויזיון 2015 יחד עם הזמרת אלינה בורן.
הערות שוליים

↑  ויקטור קרון נבחר לייצג את אסטוניה באירוויזיון, באתר EuroMix
| --- | --- |
בקרת זהויות :  GND: 1199727466  ISNI: 0000 0004 7852 8710  MusicBrainz: f89a8ed8-f5c9-40e7-8eba-be73186b5d1c  VIAF: 2282157416853416710000   WorldCat (עם VIAF): 2282157416853416710000 
ערך זה הוא קצרמרבנושא אישים. אתם מוזמנים לתרום לוויקיפדיה ו.
זאק גיבסון

| --- | --- |

גיבסון, 2018
 לידה:  8 באוגוסט 1990 (בן 34) ליברפול, אנגליה, הממלכה המאוחדת
 שם במה:  זאק דיאמונד זאק גיבסון ריפ פאולר
 כינוי:  Liverpool's Number 1
 משקל:  100 ק"ג
 גובה:  1.90 מטר
 לאום:  אנגלי
 קריירה מקצוענית:  2009–הווה (כ־15 שנים)
 מאמנים:  אלכס שיין אנדי בייקר
 תרגילי סיום:  Helter Skelter Shankly Gates
ג'ק ריי (באנגלית: Jack Rea; נולד ב-8 באוגוסט 1990) הידוע יותר בשם הבמה שלו, זאק גיבסון הוא מתאבק אנגלי, המופיע בארגון ההיאבקות WWE כחלק ממחלקת בריטניה של התוכנית NXT, ה-NXT UK. ב-WWE, גיבסון היה אלוף הזוגות הראשון של NXT UK, ביחד עם ג'יימס דרייק. הוא ידוע גם בשל תקופתו בארגונים העצמאיים ברחבי הממלכה המאוחדת.
החיים שלפני

ריי נולד ב-8 באוגוסט 1990 בליברפול. הוא סיים תואר בכלכלה וחשבונאות באוניברסיטת ג'ון מורס בשנת 2011. לפני שהפך למתאבק, ריי שיחק כדורגל.